ClearBlack

ClearBlack (სიტყვასიტყვით ქართულად „სუფთა შავი“) — კომპანია Nokia-ს მიერ შემუშავებული ტექნოლოგია, რომლის საშუალებითაც შესაძლებელია მზის პირდაპირი სხივების მიუხედავად, ხედვის ნებისმიერი კუთხიდან, მოწყობილობის ეკრანზე მკაფიო შავი ფერის გამოსახულების მიღება.

ტექნოლოგია დაფუძნებულია რამდენიმე დამატებითი ფილტრის გამოყენებაზე, კერძოდ კი, Waveplate-ფირფიტაზე.Nokia reveals polarizing secrets of ClearBlack display - Engadget

 ტექნოლოგიის შესახებ 

პირველად ClearBlack-ის ტექნოლოგია წარმოდგენილი იყო Nokia World-ის კონფერენციაზე 2010 წელს.conversations.nokia.com  — So what is ClearBlack display?  Nokia-ს განცხადებით, ClearBlack-ი არ ითვლება სრულიად ახალ დისპლეის ტიპად, როგორიცაა AMOLED-ი. უბრალოდ ეს არის ტექნოლოგია, რომლითაც შესაძლებელი ხდება ეკრანზე ათინათების შემცირება და გამოსახულების ვიზუალური ხარისხის გაუმჯობესება, განსაკუთრებით ღია ცის ქვეშ. ტექნოლოგია აუმჯობესებს თამაშებში, აპლიკაციებში თუ ფოტო-ვიდეოგადაღებაში მოცემულ გამოსახულებას.

Nokia საკუთარ ClearBlack-ს ადარებს მზისგან დამცავ პოლარიზაციულ სათვალეებს, რომელთა დახმარებითაც შესაძლებელია წყლის ქვეშ ჩახედვა, ათინათების და სხვა ხელის შემშლელი ფაქტორების თავიდან არიდებით. თუმცა სათვალეებისგან განსხვავებით, რომლებიც ფერებს კონტრასტს უკარგავს, ეკრანი უფრო ხასხასა და ნათელ ფერებს გადმოსცემს.

ათინათების მოცილების გარდა, ასევე გაცხადდა, რომ ეკრანის გამოყენება ახლა უკვე შესაძლებელია ხედვის ფართო კუთხიდანაც კი.

 პროდუქტები, რომლებიც იყენებენ ClearBlack-ს 
 Nokia C6-01
 Nokia E7-00
 Nokia N9
 Nokia 701
 Nokia Lumia 710
 Nokia Lumia 800
 Nokia Lumia 900
 Nokia Lumia 620
 Nokia Lumia 720
 Nokia Lumia 920
 Nokia Lumia 925
 Nokia Lumia 928
 Nokia Lumia 1020
 Nokia Lumia 926
 Nokia Lumia 1520
 Nokia Lumia 2520
 Nokia Lumia 1320

 სქოლიო 


კატეგორია:Nokia